
TERMENI DE REFERINȚĂ
pentru selectarea unui prestator care va asigura găzduirea, alimentația și logistica pentru desfășurarea unui eveniment de instruire
Denumirea proiectului: „Creșterea rezilienței și excelenței femeilor prin oportunități de angajare incluzive și prietenoase familiei”
Termenul-limită de aplicare: 15.08.2026
1. Informații generale
Intervenția este susținută prin intermediul Fondului Tematic Umanitar al UNFPA și prin intermediul proiectului „Creșterea rezilienței și excelenței femeilor prin oportunități de angajare incluzive și prietenoase familiei”, implementat de UNFPA și UN Women, cu suportul Agenției Austriece pentru Dezvoltare (ADA).
În cadrul activităților proiectului este planificată organizarea unui eveniment de instruire cu durata de 2 zile consecutive, care va include sesiuni de lucru în grup și activități de instruire pentru participanți.
Pentru buna desfășurare a evenimentului este necesară selectarea unui prestator care să asigure servicii integrate de cazare, alimentație, spații pentru instruire și suport logistic.

2. Obiectivul contractării
Selectarea unui prestator care va asigura condiții adecvate pentru desfășurarea evenimentului de instruire în perioada 28–29 august 2026, inclusiv:
-cazarea participanților;
-asigurarea alimentației conform agendei evenimentului;
-asigurarea a două săli de instruire disponibile simultan;
-asigurarea echipamentului și logisticii necesare desfășurării sesiunilor.
Numărul de participanți: 53 persoane.
Locația să fie amplasată pe teritoriul Republicii Moldova, cu condiția respectării cerințelor tehnice și logistice prevăzute în prezentul document.

3. Sarcini și responsabilități
	Domeniu
	Responsabilități principale

	Cazare
	- Asigurarea cazării pentru 53 persoane pentru o noapte (28–29 august 2026).
- Camere curate și confortabile, cu grupuri sanitare funcționale.

	Alimentație
	- Asigurarea serviciilor de alimentație conform agendei evenimentului.
- Servirea prânzului și cinei în prima zi.
- Servirea micului dejun în a doua zi.
- Asigurarea pauzelor de cafea conform programului.
- Asigurarea apei potabile disponibile pe durata activităților.
- Posibilitatea adaptării meniului pentru participanți cu necesități alimentare speciale.

	Sală de instruire
	- Punerea la dispoziție simultană a două săli de instruire pe durata ambelor zile.
- Capacitatea fiecărei săli: aproximativ 25 persoane.
- Spațiile trebuie să permită desfășurarea concomitentă a două sesiuni de instruire.
- Sălile trebuie să fie echipate cu: videoproiector, ecran, flipchart, markere, acces la energie electrică, internet Wi-Fi stabil.
- Mobilier configurabil pentru activități interactive (mese și scaune).
- Iluminare suficientă și condiții adecvate de lucru.

	Logistică
	- Desemnarea unei persoane de contact pentru coordonarea serviciilor.
- Asigurarea accesului facil între spațiile de cazare, alimentație și sălile de instruire.
- Asigurarea pregătirii sălilor înainte de începerea activităților.


4. Livrabile
	Livrabile
	Descriere

	Spațiu și logistică
	Cazare asigurată pentru 53 participanți pentru perioada 28–29 august 2026.

	Alimentație
	Servicii de alimentație și pauze de cafea oferite conform agendei aprobate.

	Săli de instruire
	Două săli disponibile simultan, echipate corespunzător pentru desfășurarea instruirilor.

	Suport logistic
	Asistență logistică pe durata evenimentului și coordonare cu echipa organizatoare



5. Criterii de eligibilitate (condiții minime, obligatorii)
Pentru a fi eligibili, prestatorii trebuie să îndeplinească cumulativ următoarele condiții:
· capacitatea de a presta servicii de cazare, alimentație și organizare de evenimente;
· experiență relevantă în organizarea serviciilor pentru grupuri;
· capacitatea de a asigura simultan spații de instruire și cazare pentru numărul solicitat de participanți;
· disponibilitatea infrastructurii tehnice necesare desfășurării instruirilor;
· respectarea cerințelor de calitate și siguranță pentru serviciile oferite.
· Toate serviciile vor fi facturate cu aplicarea cotei TVA 0%.
Experiența de colaborare cu organizații neguvernamentale sau proiecte finanțate de donatori internaționali constituie un avantaj.

6. Conținutul ofertei
Oferta va include obligatoriu:
· Propunere tehnică: Prin care să detalieze modul în care vor fi asigurate serviciile de cazare, alimentație, sală și logistică;
· Propunere financiară: Trebuie prezentată în MDL sau EUR, cu aplicarea cotei TVA 0%, conform prevederilor legislației în vigoare, și va include detalierea costurilor per categorie de servicii;
7. Criterii de evaluare
· Calitatea ofertei tehnice: 60%
· Prețul propus: 40%
8. Modalitatea de transmitere a ofertelor
Ofertele vor fi expediate prin e-mail la comunicare.casmed@gmail.com  sau depuse pe suport de hârtie la adresa: AO „CASMED”, mun. Bălți, str. Mircea cel Bătrân 81, of. 51.
Termen limită de depunere a ofertelor: 15 august 2026.
9.  Date de contact
Persoană responsabilă: Anastasia Selivestru
Telefon: 067700250
E-mail: comunicare.casmed@gmail.com   


Această intervenție este susținută prin intermediul Fondului Tematic Umanitar al UNFPA și prin intermediul proiectului „Creșterea rezilienței și excelenței femeilor prin oportunități de angajare incluzive și prietenoase familiei”, implementat de UNFPA și UN Women, cu suportul Agenției Austriece pentru Dezvoltare (ADA).

